Neumann János

 

Neumann János (Budapest, 1903. december 28.  – Washington, 1957. február 8.) magyar születésű matematikus. Kvantummechanikai elméleti kutatásai mellett a digitális számítógép elvi alapjainak lefektetésével vált ismertté. Az elektronikus számítógépek logikai tervezésében kiemelkedő érdemeket szerzett. Ennek alapvető gondolatait – a kettes számrendszer alkalmazása, memória, programtárolás, utasítás rendszer – Neumann-elvekként emlegetjük.

János édesanyja, Margit a háztartást vezette és fiai nevelésével foglalatoskodott. Neumann már tízéves kora előtt csodagyereknek számított, majd 1913-ban szülei beíratták a híres fasori evangélikus főgimnáziumba. Ebben az iskolában Rátz László tanár úrtól tanult a matematikát. 1920-ban az ország legjobb matematikus-diákja kitűntetést vehette át. Neumann János három ország egyetemén szerzett tudásával Rockefeller ösztöndíjasként Göttingenbe megy, ahol akkor a sok kiváló matematikus és fizikus között David Hilberttel is együtt dolgozik. 1927-ben docensnek nevezték ki Berlinben, két évvel később pedig Hamburgban. 1938-1957 között rendszeresen végzett tanácsadói munkákat az Egyesült Államok több katonai intézménye számára, 1943-1945 között pedig Los Alamosban közreműködött a Manhattan-projektben (az atombomba kifejlesztésében). Ebben az időszakban részt vett az első elektronikus számítógép (ENIAC) továbbfejlesztésének tervezésében és ennek eredményeit általánosítva leírta a számítógépek logikai struktúráját mindmáig meghatározó alapelveket.  A mai napig a legtöbb infokommunikációs eszköz az asztali számítógépektől a laptopokig, az okostelefonoktól az ipari alkalmazásokig, mind azonos felépítésű, Neumann-elven működő rendszer.

1995-ben elsőként a Magyar Örökség kitüntető címet és oklevelet Neumann János és a Neumann-elv kapta. 2015-ben Neumann János életműve az informatika és a számítógépek világában bekerült a hungarikumok közé.

A következő oldalon érdekes TOTO kérdéseket találsz Neumann Jánosról.

Melyik a helyes válasz?

1. Ki volt Neumann János matematikatanára, aki felfedezte tehetségét?
* Rátz László
* Kiss Péter
* Dán Klára
1. Melyik évben nyerte el Neumann János az Ország Legjobb Matematikusa-díjat?
* 1924
* 1920
* 1919

1. Ki volt Neumann János kollégája Göttingengben?
* Hilbert
* Einstein
* Johansen
1. Hány helyen volt docens Neumann János?
* 1
* 3
* 2
1. Hol dolgozott Neumann János a Manhattan-terv alatt?
* Los Angeles
* Los Alamos
* Los Santos
1. Mi volt az első számítógép neve?
* ENIAC
* Commodore
* ZX Spectrum
1. Mik működnek az úgynevezett Neumann-elven?
* Az atomerőművek
* Az elektromos hajtású gépjárművek
* A legtöbb infokommunikációs eszköz